**Záznam**

**z 12. zasadnutia Legislatívnej rady vlády Slovenskej republiky konaného**

**25. júna 2024**

**Prítomní:** podľa prezenčnej listiny

Rokovanie Legislatívnej rady vlády Slovenskej republiky viedol Milan Hodás, podpredseda Legislatívnej rady vlády Slovenskej republiky a Zuzana Gálisová, tajomníčka Legislatívnej rady vlády Slovenskej republiky.

Legislatívna rada prerokovala tieto body programu a uzniesla sa na týchto záveroch:

1. Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 138/2017 Z. z. o Fonde na podporu kultúry národnostných menšín a o zmene a doplnení niektorých zákonov v znení neskorších predpisov (tlač 155) (č. m. 18151/2024)

Legislatívna rada po prerokovaní tohto poslaneckého návrhu zákona odporučila vláde s predloženým návrhom vysloviť súhlas s pripomienkami.

1. Návrh zákona o niektorých opatreniach súvisiacich s riadením kótovanej spoločnosti

 (č. m.26346/2024)

Legislatívna rada uplatnila k predloženému návrhu zákona pripomienky a odporúčania a odporučila vláde návrh zákona v novom znení schváliť.

1. Návrh nariadenia vlády Slovenskej republiky o metodike na výpočet podielu uznaného športu na rok 2025 (č. m. 26188/2024)

Legislatívna rada odporučila vláde návrh nariadenia vlády schváliť v predloženom

znení.

1. Návrh zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (č. m. 26093/2024)

Legislatívna rada uplatnila k predloženému návrhu zákona pripomienky a odporúčania a odporučila vláde návrh zákona v novom znení schváliť.

1. Návrh zákona, ktorým sa mení a dopĺňa zákon č. 359/2000 Z. z. o Slovenskej komore výcvikových zariadení autoškôl a o zmene zákona Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov (č. m. 26226/2024)

Legislatívna rada uplatnila k predloženému návrhu zákona pripomienky a odporúčania a odporučila vláde návrh zákona v novom znení schváliť.

1. Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 410/2014 Z. z., ktorým sa ustanovuje výška úhrady diaľničnej známky za užívanie vymedzených úsekov diaľnic a rýchlostných ciest v znení neskorších predpisov (č. m. 25331/2024)

Legislatívna rada uplatnila k predloženému návrhu nariadenia vlády pripomienky a odporúčania a odporučila vláde návrh nariadenia vlády v novom znení schváliť.

Člen legislatívnej rady, JUDr. Štefan Grman, CSc. požiadal o zaznamenanie odlišného stanoviska, t.j. aby bol vypracovaný úplne nový návrh nariadenia vlády.

1. Návrh nariadenia vlády Slovenskej republiky, ktorým sa vykonáva zákon č. .../2024 Z. z. o mimoriadnych opatreniach pre strategické investície a pre výstavbu transeurópskej dopravnej siete a o zmene a doplnení niektorých zákonov (č. m. 25497/2024)

Legislatívna rada uplatnila k predloženému návrhu nariadenia vlády pripomienky a odporúčania a odporučila vláde návrh nariadenia vlády v novom znení schváliť.

####  Boris Susko v. r.

 predseda

 Legislatívnej rady vlády SR